OpenLLM-France/wikimedia huggingface dataset:
# Passat Simple en anglès

El Passat Simple (Past Simple) s'utilitza en anglès per expressar el que va succeir a un moment concret del passat. Així com en català o en castellà tenim dos temps de passat, l'imperfet (Pretérito imperfecto) i el passat (Pretérito indefinido), la llengua anglesa només compta amb aquesta forma.
Els adverbis o expressions temporals associats amb aquest temps verbal son:
* yesterday: ahir
* last Monday / week / year...: dilluns passat, la setmana passada, l'any passat...
* two days ago, a month ago...: fa dos dies, fa un mes...
Per poder expressar correctament una idea en passat el primer que hem de tenir en compte és que l'anglès té dos tipus de verbs, els regulars i els irregulars.
Els verbs regulars (Regular Verbs) sempre formen el passat a les oracions afirmatives afegint "-ed" al verb. En canvi, si el verb és irregular no tenim més remei que saber la forma corresponent al passat (verbs irregulars).

## Formació d'oracions amb passat simple

* Afirmacions
Verb regular: Subjecte + verb+ed: They played football last Sunday.
Verb irregular: Subjecte + Verb en passat: Popeye ate spinachs yesterday.
* Negacions
Verb regular: Subjecte did not / didn't + verb (base form): They did not / didn't play football last Sunday.
Verb irregular: Subjecte did not / didn't + verb (base form): Popeye did not / didn't eat a hamburger yesterday.
* Preguntes
Verb regular: Did + subjecte + verb (base form)?: Did they play football last Sunday?
Verb irregular: Did + subjecte + verb (base form)?: Did Popeye eat spinachs yesterday?

## Ortografia dels verbs regulars

* Si el verb acaba en "-e" només s'ha d'afegir la d: arrive - arrived
* Si el verb acaba en "-y" hem de fixar-nos en:
* Si la "y" du davant una consonant s'ha de canviar la "y" per una "i" i s'afegeix "ed": cry - cried
* Si la "y" du davant una vocal s'ha d'afegir "ed": play - played
* Si el verb acaba en consonant + vocal + consonant normalment es duplica la consonant final abans d'afegir "ed": travel - travelled
# Portuguès/Adverbis comuns
## Adverbis comuns en portuguès

Els adverbis són paraules que modifiquen el significat d'un verb (expressa una acció o una cosa que passarà). Molts adverbis en portuguès acaben en mente - amb l'excepció de bem, que siginica "bé, correcte". Vigila de no confondre'l amb "bom", que vol dir "bo".
Bé - Bem
Dolent - Mal
Lentament - Lentamente
Ràpidament - Rapidamente
Infeliçment - Infelizmente
# Administrar Mediawiki/Editant l'espai de noms del MediaWiki

L'espai de noms MediaWiki és l'únic espai de noms que només poden editar els administradors, ja que contenen tots els missatges del wiki. Tot i així, quan ho modifiqueu, feu-ho amb molt de compte. Totes les pàgines MediaWiki es poden trobar a Special:AllMessages. A continuació tens una selecció de les més útils:
* MediaWiki:Sitenotice - Text que apareix en la part superior de totes les pàgines al lloc, just sota de les pestanyes. En els Wikis de wikia, com que no es fa servir el mateix skin que aquí, la pàgina no funciona (a no ser que afegeixis el codi ?useskin=monobook al final de l'url).
* MediaWiki:Copyrightwarning - L'avís de copyright que apareix per sota la finestra d'edició.
* MediaWiki:Common.css - Full d'estil (CSS) que defineix l'aspecte del lloc, comú a totes les aparences.
* MediaWiki:Common.js - Conté escriptures en JavaScript, comú en totes les aparençes.
** MediaWiki:X.js o MediaWiki:X.css - Escriptures en CSS o JavaScript, només per l'aparença del títol de la pàgina (X és el nom de l'aparença: pot ser Vector, Monobook, Wikia...).
* MediaWiki:Edittools - Proporciona una llista de caràcters especials que apareixen sota de la capsa d'edició i dels botons Desa la pàgina i els de previsualització.
* MediaWiki:Sidebar - 'Barra de navegació' de l'esquerra. No funciona a Wikia.
** MediaWiki:Wiki-navigation - Barra de navegació superior, només funciona a Wikia.
* MediaWiki:Licenses - Llista de llicències disponibles per a imatges/arxius que apareixen en una llista desplegable als pàgines que carreguen arxius.
* MediaWiki:Mainpage - Nom de la pàgina principal (portada).
# Administrar Mediawiki/La publicitat i qui la crea

A les wikis de wikimedia, l'spam és l'addició de llenguatge o enllaços comercials inadequats, tant si s'afegeix a pàgines ja existents com si se'n creen de noves.
Els diversos projectes disposen d'extenses definicions d'allò que es coneix com a spam, i com actuar davant d’ell.
Plantilla:Esborrany d'informàtica i tecnologia
# Administrar Mediawiki/Projectes Wikimedia
## Projectes

MediaWiki és un programari que s'utilitza per fer wikis. El wiki més famós i més visitat és la Wikipedia (Viquipèdia en català) que pertany a la Fundació Wikimedia. Tanmateix, hi han molts wikis fora de la Fundació Wikimedia que també utilitzen el software MediaWiki (Com Vikidia o Wikia). Aquests són els diferents projectes de la Fundació Wikimedia:
* Commons - Dipòsit d'arxius multimèdia (imatges, so i vídeo)
* Meta - Coordinació multilingüe de tots els projectes
* Viquillibres - Llibres de text i manuals
* Viquinotícies - Actualitat i notícies
* Viquipèdia - Enciclopèdia lliure
* Viquidites - Dites i citacions lliures
* Viquitexts - Biblioteca i dipòsit de documents
* Viquiespècies - Taxonomia i biologia
* Viccionari - Diccionari universal en català
* Viquiversitat - Material escolar i universitari per aprendre (no disponible en català)
* Viquiviatjes - Guia de viatjes (no disponible en català)
Plantilla:Esborrany d'informàtica i tecnologia
# Administrar Mediawiki/Obtenir ajuda

Si no veieu amb claredat la conveniència o la manera d'utilitzar una eina, podeu consultar:

## Les ajudes

A continuació teniu llistades les pàgines d'ajuda del projectes Wikimedia. Tingueu en compte que la gran majoria de wikis externs també tenen la seva pròpia ajuda (Normalment ubicada a Ajuda:Continguts o Help:Contents). Tanmateix, tots els wikis que utilitzen MediaWiki tenen una ajuda comuna: l'ajuda de MediaWiki.
* Ajuda de Commons (gran part en anglès)
* Ajuda de Meta (gran part en anglès)
* Ajuda de Viquillibres
* Ajuda de Viquinotícies
* Ajuda de la Viquipèdia
* Ajuda de Viquidites
* Ajuda de Viquitexts
* Ajuda de Viquiespècies (gran part en anglès)
* Ajuda de la Viquiversitat
* Ajuda del Viccionari

## Els administradors

Els administradors són els usuaris que tenen el dret d'esborrar i restaurar pàgines, de bloquejar i desbloquejar usuaris... Aquí hi ha una explicació més detallada del que són els administradors a la Viquipèdia. Tingueu en compte que en wikis externs a la Fundació Wikimedia, els administradors poden tenir permisos drets diferents, o fins i tot noms diferents.
No s'han de confondre amb els buròcrates, els encarregats de concedir i treure permisos d'usuari o de canviar-los el nom.
Plantilla:Esborrany d'informàtica i tecnologia
# Administrar Mediawiki/Bloqueu

Blocar evita que un usuari o adreça IP pugui editar durant un període determinat.

## Quan i a qui blocar

Els motius pels quals s'arriba a bloquejar un usuari o IP varien segons el projecte, però en general es bloquen:
* Vandals
* Redactors de publicitat
* Trols
* Proxis anònims
* Amenaces
* Persistents violacions dels drets d'autor
* Noms d'usuari inapropiats

### Opcions

* Temporal - el bloqueig es desfarà automàticament després d'un cert temps pel programa MediaWiki. Aquest temps es pot escollir durant el bloqueig.
* Infinit - el bloqueig serà etern, a menys que manualment s'opti per desbloquejar l'usuari o IP.
* Blocar només usuaris anònims - en bloquejar una IP, això permet que els usuaris des d'aquella IP puguin editar utilitzant un compte, només restringint l'edició a usuaris anònims.
* Evitar crear comptes d'usuari - Evita la creació de comptes nous des de la IP blocada.
* Bloquejar automàticament l'última adreça d'IP utilitzada per aquest usuari, i tots els usuaris que intentin editar utilitzant aquesta adreça.

### Desbloquejar

Si es vol desprotegir un usuari o IP abans de complir el període marcat, o si es vol augmentar el període del bloqueig, aneu a Special:Ipblocklist on hi ha aquestes opcions disponibles.

## Precaucions

El motiu principal per a bloquejar ha de ser el de minimitzar el vandalisme. Tanmateix s'hauria de controlar la llargada del bloqueig, especialment en adreces anònimes que poden ser usades per més d'un ordinador. A més, en cas d'un usuari registrat, se l'hauria d'avisar en la discussió, abans de procedir amb el bloqueig.
# Administrar Mediawiki/Editeu l'historial

Mitjançant la utilitat d'Esborrar i Restaurar, es pot manipular l'historial dels articles aconseguint, per exemple, fusionar historials o esborrar alguna entrada de la vista dels usuaris:

## Fusionar historials

En ocasions es copia i s'enganxa el contingut d'una pàgina a una altra. Si es fa per reanomenament, es trasllada l'historial a la nova pàgina. En canvi, fent-ho manualment l'historial queda a la pàgina vella en contra de la filosofia del registre de revisions de la Viquipèdia. La fusió d'historials té per objecte conservar tot l'historial en la nova pàgina.
Si el contingut d'A s'ha mogut manualment a B creant una redirecció d'A a B, per fusionar els historials s'ha de seguir el següent procès:
* Esborreu la pàgina B, indicant que és provisionalment per poder fusionar historials.
* Revertiu la pàgina A a la situació abans del trasllat.
* Reanomeneu la pàgina A a B.
* Restaureu les edicions esborrades de la pàgina B.
* Assegureu-vos que l'última edició de la pàgina fusionada és la bona.
Al final es tindrà a la pàgina B els historials fusionats d'A i B, i una redirecció d'A a B.

## Esborrar una entrada de l'historial

Algunes vegades es fan edicions vandàliques que poden ofendre a algú si estan a disposició de tothom mitjançant l'enllaç permanent. Hi ha uns grups d'usuaris especials; els oversight o els stewards, que poden esborrar de manera fàcil una o més revisions de l'historial de tal manera que els administradors no hi puguin accedir. Si no és necessari una acció tan contundent, qualsevol administrador pot esborrar una revisió per al públic general d'una manera una mica més complicada però efectiva.
Aquests serien els passos que un administrador hauria de seguir si es vol esborrar del públic una revisió incorrecta o problemàtica:
* Esborreu la pàgina sencera que té a l'historial l'edició vandàlica indicant que es tracta d'un esborrat temporal per netejar l'historial.
* Restaureu totes les edicions menys la que ha resultat vandàlica.
D'aquesta manera es farà desaparèixer de l'historial l'edició vandàlica i només els administradors la podran veure.
NOTA: Si intenteu esborrar l'última revisió, es perdran els canvis d'aquesta i l'efecte serà el mateix que si restaureu la pàgina a l'edició anterior però aconseguint evitar dues revisions més a l'historial.
# Administrar Mediawiki/Control dels canvis recents

Vigilar els canvis recents consisteix a examinar les edicions recents al wiki per comprovar la seva qualitat, pèrdua de dades, vandalisme, i altres canvis negatius. Cada wiki té una pàgina de Special:Recentchanges; la majoria dels wikis tenen un enllaç a "Canvis recents" a l'esquerra. Qualsevol usuari pot utilitzar aquesta pàgina i ajudar a contrarestar el vandalisme. Tanmateix, només els administradors poden bloquejar usuaris i suprimir pàgines inadequades. Així és important que els administradors inspeccionin a vegades els canvis recents i aturin els spammers persistents i els vàndals. Tingueu en compte que podeu nomenar un Reversor perquè ajudi a lluitar contra el vandalisme.
Totes les edicions recents apareixen a Canvis Recents. Així, si una pàgina s'edita dues vegades, tant l'edició final com l'edició prèvia hi apareixen. Així, no és possible amagar una edició fent una altra edició.
Algunes wikis deixen als usuaris editar marcant els canvis recents com edició vigilada. La idea és puntuar cada edició que no malmet al wiki. Tot i això, a Wikimedia, els wikis impossibiliten aquesta característica o el restringeixen als administradors.

## Edicions dolentes

* Marcar pàgines com candidates a eliminació immediata. Moltes wikis tenen una política de supressió (Vegeu, com a exemple, el criteris de supressió ràpida de la Viquipèdia). Els administradors ostenten la possibilitat de suprimir les pàgines innecessàries que creen alguns usuaris.
* Reanomenar pàgines. Qualsevol usuari pot reanomenar una pàgina, però un administrador pot reanomenar una pàgina sense deixar redirecció o inclús moure-la damunt d'una pàgina ja existent.
* Spam i vandalisme. A vegades hi han usuari que fan edicions spam o vandàliques, afegint molts enllaços als seus llocs web o afegint contingut intimidatori o fora de lloc. En aquests casos, la pàgina s'ha d'esborrar (Comprovant l'historial abans) o s'ha de revertir l'edició, depenent del cas. Si l'usuari ja ha comés spam o vandalisme en altres ocasions, podeu bloquejar-lo per impedir que hi torni.

### Eliminació massiva

Existeix una extensió, anomenada Nuke que permet esborrar pàgines massivament. Molts dels projectes de Wikimedia el tenen instal·lat, però si no ets administrador d'un d'ells, segueix les instruccions d'aquesta pàgina: mw:Extension:Nuke.
# Administrar Mediawiki/Esborreu

Esborrant suprimireu una pàgina de la part visible de la Viquipèdia, per tant, aquesta no podrà ser vista ni pels cercadors ni pels usuaris. Malgrat tot, els administradors sí que la podran veure clicant a "veure o restaurar x versions esborrades".
Les normes que determinen el que caldria eliminar depenen de cada projecte, però en general:
* Pàgines amb proves
* Pàgines vandalitzades
* Pàgines publicitàries
* Pàgines que violin els drets d'autor
* Pàgines duplicades
* Pàgines incompatibles amb el projecte

## Procediment per esborrar

Per a esborrar una pàgina cliqueu a la pestanya «esborra». Si utilitzeu l'aparença per defecte MonoBook, podeu fer servir la combinació de tecles alt i d. Se us mostrarà una pàgina de «Confirma l'esborrat». En cas que la pàgina no tingui historial, el camp de «motiu per a ser esborrat» s'omple automàticament amb els primers caràcters de la pàgina. Si aquest contingut no és adequat per ser ofensiu o per altres motius, canvieu-lo. En cas que la pàgina tingui historial es presenta un missatge d'alerta perquè el reviseu. Si no es tracta d'un cas de destrucció ràpida, poseu el motiu, per exemple «article amb drets d'autor», «votacions d'esborrat per 7 a 1», etc.
L'actuació quedarà registrada al registre d'esborrats.
Després d'esborrar-la reviseu si té pàgina de discussió i si cal esborrar-la també. Si la pàgina no té sentit que es torni a crear en el futur, reviseu «el que enllaça ací» per treure els enllaços. Si la pàgina era a Viquipèdia:Esborrar pàgines/Propostes, seguiu-ne les instruccions, com ara arxivar la discussió i votació.

### Esborrar una imatge

Per a esborrar una imatge el procediment és el mateix que per a esborrar pàgines. En aquest cas s'esborren totes les versions del fitxer carregat i la seva pàgina de descripció.
Per a esborrar només una de les versions del fitxer cliqueu a l'enllaç «(esb)» de la línia corresponent. Atenció, en aquest cas no es demana confirmació. No es pot esborrar la versió actual sense esborrar totes les versions anteriors. El que s'ha de fer primer és revertir a una versió anterior utilitzant l'enllaç «(rev)» de la línia que voleu recuperar.
# Administrar Mediawiki/Introducció

Els administradors són els usuaris que tenen accés a l'ús d'eines i de programari restringit per a realitzar tasques de manteniment. Aquestes eines no estan disponibles als usuaris comuns perquè es poden utilitzar de manera destructiva, amb un nivell d’abast molt més seriós que el que permeten les eines d'edició atorgades als usuaris. En tot cas, és important que l'administrador marqui una política d’edició de bona fe, clarificant allò que és permès.
Els diferents projectes de MediaWiki disposen de diferents formes d’administrar les eines per als usuaris. En la major part de projectes això és fa a través d'un sistema d'eleccions, però els projectes nous (que no tenen buròcrates, els quals disposen de l'eina de "makesysop") necessiten fer les peticions a Meta en el cas del projectes de Wikimedia. En projectes externs a Wikimedia, el creador del wiki acostuma a ser el primer administrador i buròcrata.
Saber com funcionen les eines és bastant senzill, la majoria són bastant intuïtives gràcies al desenvolupament d'aquestes durant anys de prova i error. Saber com i quan s'haurien d'utilitzar és un assumpte diferent, ja que hi ha moltes coses que no s'haurien de fer, i cada projecte de MediaWiki tindrà polítiques diferents i directrius pel que respecte al seu ús.
La regla d'or és simple: mai no utilitzis una eina administrativa a no ser que tinguis la seguretat que sigui allò correcte a fer. Si en dubtes, val més deixar-ho per a un administrador més experimentat, o millor demanar consell.
# Formulació inorgànica/Hidròxids
#### Nomenclatura d'Stock

Es formen segons la fórmula:
hidròxid de x (#)
Exemples:
LiOH hidròxid de liti Cr(OH)$_2$ hidròxid de crom (II)

#### Nomenclatura sistemàtica

Es formen de la següent manera:
α-hidròxid de x
Exemple:
LiOH hidròxid de liti Cr(OH)$_2$ dihidròxid de crom
# Formulació inorgànica/Hidràcids

Són una combinació de l'hidrogen amb els halògens (F, Cl, Br, I) exceptuant l'At, i amb els Calcògens (S, Se, Te) exceptuant l'O. Es combinen utilitzant la valència negativa: l'-1 per als primers i la -2 per als segons.
La formulació dels hidràcids es realitza escrivint l'hidrogen a l'esquerra i el no metall a la dreta, intercanviant les seves valències:
    H$_x$Nm.

#### Nomenclatura de Stock

Es formen afegint a l'arrel del compost la terminació -ur d'hidrogen:
    X-ur d'hidrogen.
Específicament quan estan en dissolució aquosa es nomenen afegint la paraula àcid' i l'arrel del compost amb la terminació '-hídric.

#### Nomenclatura tradicional

Es nomenen en qualsevol estat afegint a l'arrel de l'element la terminació -ur d', i després la paraula hidrogen.
Específicament quan estan en dissolució aquosa es nomenen afegint la paraula àcid i l'arrel del compost amb la terminació -hídric.
    Àcid x-hídric

#### Nomenclatura sistemàtica

Es forma afegint a l'arrel de l'element la terminació -ur d', i després la paraula hidrogen, precedida per el prefix que correspongui.
Específicament quan estan en dissolució aquosa es nomenen afegint la paraula àcid i l'arrel del compost amb la terminació -hídric.
Vegeu:
| Fórmula | Nomenclatura Stock | Nomenclatura tradicional | Nomenclatura sistemàtica |
| HF | fluorur d'hidrogen | àcid fluorhídric | fluorur d'hidrogen |
| HCl | clorur d'hidrogen | àcid clorhídric | clorur d'hidrogen |
| HBr | bromur d'hidrogen | àcid bromhídric | bromur d'hidrogen |
| HI | iodur d'hidrogen | àcid iodhídric | iodur d'hidrogen |
| H$_2$S | sulfur d'hidrogen | àcid sulfhídric | sulfur d'hihidrogen |
| H$_2$Se | seleniur d'hidrogen | àcid selenhídric | seleniur d'hihidrogen |
| H$_2$Te | tel·lurur d'hidrogen | àcid tel·lurhídric | tel·lurur d'hihidrogen |
# Formulació inorgànica/Ozònids

Els ozònids són òxids en els quals l'oxigen s'ha substituït per un grup ozó (O$^-$$_3$). S'anomenen substituint la paraula òxid per ozònid:
Exemples:
* KO$_3$ ozònid de potassi
* RbO$_3$ ozònid de rubidi
* CsO$_3$ ozònid de cesi
# Formulació inorgànica/Peròxids

Els peròxids són òxids en els quals l'oxigen s'ha substituït per un grup peròxid (oxigen que actua amb valència -1). Es formen afegint el prefix per- al nom de l'òxid.
Exemples:
# Formulació inorgànica/Àcids amb enllaços carboni-nitrogen

Són casos especials concrets. Aquests són:
# Formulació inorgànica/Hidrurs metàl·lics

Són combinacions de l'hidrogen amb metalls. L'hidrogen actua amb valència 1 i el metall amb qualsevol de les seves valències. Els metalls de transició, els lantànids i els actínids en general no formen compostos amb l'hidrogen (si ho fan és per oclusió dins de les xarxes)
La formulació dels hidrurs es forma situant el símbol del metall a l'esquerra, el de l'hidrogen a la dreta i intercanviant les valències:
    MH$_x$

#### Nomenclatura de Stock

Es forma unint les paraules hidrur de i el nom del metall. En cas que el metall tingués més d'una valència possible, s'especificaria també la valència d'aquest en números romans entre parèntesis:
    Hidrur de x(#)

#### Nomenclatura sistemàtica amb prefixos

Quan el metall té més d'una valència possible, s'escriu el prefix numeral seguit d'-hidrur de i el nom del metall:
    Α hidrur de x
Exemples:
| Formulació | Nomenclatura stock | Nomenclatura sistemàtica amb prefixos |
| LiH | hidrur de liti | hidrur de liti |
| NaH | hidrur de sodi | hidrur de sodi |
| CsH | hidrur de cesi | hidrur de cesi |
| FeH$_2$ | hidrur de ferro (II) | dihidrur de ferro |
| FeH$_3$ | hidrur de ferro (III) | trihidrur de ferro |
# Formulació inorgànica/Hiperòxids

Els hiperòxids són combinacions binàries de l'oxigen en les quals aquest oxigen s'ha substituït per un grup hiperòxid (O$^-$$_2$). Es formen afegint el prefix hiper- al nom de l'òxid.
Exemples:
# Formulació inorgànica/No metalls amb no metalls
#### Nomenclatura estequiomètrica

Es forma essent "x" l'element més electronegatiu i "y" el més electropositiu:
Exemples:

#### Nomenclatura d'Stock

Es forma essent "x" l'element més electronegatiu i "y" el més electropositiu:
Exemples:
# Formulació inorgànica/Introducció
## Introducció
### Ordenació dels elements

Als elements se'ls dóna preferència a l'hora d'anomenar-los segons la seva electronegativitat, nombrant-se del més al menys electronegatiu:
B, Si, C, Sb, As, P, N, H, Te, Se, S, At, I, Br, Cl, O, F

### Prefixos

Hi ha un prefix primari (primera columna) i un de secundari (que reflecteix quantitat):
* 1 - mono
* 2 - di (bis)
* 3 - tri (tris)
* 4 - tetra (tetrakis)
* 5 - penta (pentakis)
* 6 - Hexa (hexakis)
* 7 - Hepta
* 8 - Octa
* 9 - Nona
* 10 - Deca
* 11 - Hendeca
* 12 - Dodeca
A partir de 10 la IUPAC permet la substitució del prefix grec pel nombre corresponent.
* 1/2 - hemi

### Abreviatures utilitzades

* 'X', 'i, 'z - elements
* 'Α' - prefix numèric grec
* (#) - València de l'element en números romans i entre parèntesis
* 'Δ' - prefix o sufix tradicional
* 'Γ' - prefix numèric grec de quantitat
# Formulació inorgànica/No metalls amb metalls
#### Nomenclatura estequiomètrica

Es forma segons la fórmula que reproduim aquí a sota, essent "x" el no-metall i "y" el metall:
Exemples:

#### Nomenclatura d'stock

Es forma segons la fórmula de sota, essent "x" un no-metall i "y" un metall:
Exemple:

#### Nomenclatura antiga

Es forma segons la fórmula de sota, essent "x" un no-metall i "y" un metall:
Exemples: